
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 9P/22/2026 3826201006 03. 08. 2026 JUDr. Beata Gešvantnerová ECLI:SK:OSPD:2026:3826201006.4
Uznesenie Okresný súd Prievidza vo veci starostlivosti o maloletú A. B., nar. XX.XX.XXXX, bytom u matky, v konaní zastúpenú Úradom práce, sociálnych vecí a rodiny Prievidza ako kolíznym opatrovníkom, dieťa rodičov: matka C. B., nar. XX.XX.XXXX, bytom D., E. XXX/X a otec F. B., nar. XX.XX.XXXX, bytom G., H. E. XXXX/X, o návrhu starej matky I. H., nar. XX.XX.XXXX, bytom G., H. E. XXXX/X, zast. I. D. J., advokát so sídlom Prievidza, G. Švéniho 6, o zverenie maloletej do náhradnej osobnej starostlivosti, takto rozhodol: I. Konanie z a s t a v u j e. II. Žiaden z účastníkov konania
nemá
právo na náhradu trov konania.
odôvodnenie: 1. Stará matka maloletej sa návrhom doručeným tunajšiemu súdu dňa 20.02.2026 domáha zverenie maloletej do jej náhradnej osobnej starostlivosti. 2. Dňa 01.04.2026 a dňa 10.06.2026 sa na tunajšom súde viedli informatívne stretnutia rodičov. Podaním doručeným súdu dňa 22.06.2026 stará matka maloletej zobrala svoj návrh na začatie konania v celom rozsahu späť. 3. Podľa § 29 ods. 1 CMP, navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. Podľa § 29 ods. 2 CMP, súd konanie nezastaví, ak sa mohlo začať aj bez návrhu a je potrebné v konaní pokračovať. 5. Podľa § 29 ods. 3 CMP, súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 6. Dispozícia s návrhom patrí medzi základné procesné oprávnenia navrhovateľa. 7. Stará matka maloletej zobrala svoj návrh na začatie konania doručený súdu dňa 20.02.2026 účinne späť v celom rozsahu. Nakoľko v zmysle citovaných ustanovení Civilného sporového poriadku na účinné späťvzatie návrhu na začatie konania je potrebný súhlas všetkých účastníkov konania, súd vyzval matku, otca a kolízneho opatrovníka, aby v lehote 5 dní oznámili súdu, či so späťvzatím návrhu súhlasia s poučením v súlade s § 157 ods. 2 Civilného sporového poriadku, že ak sa v uvedenej lehote nevyjadria, bude sa predpokladať, že voči späťvzatiu návrhu nemajú námietky. Matka, otec a ani kolízny opatrovník sa k späťvzatiu návrhu nevyjadrili a preto súd, vzhľadom k vyššie uvedenému ako aj s poukazom na citované ustanovenia zákona rozhodol tak, ako je uvedené vo výrokovej časti tohto rozhodnutia a konanie zastavil.
8. Súd o trovách konania rozhodol v súlade s § 52 CMP tak, že žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia v dvoch vyhotoveniach na súde, proti rozhodnutiu ktorého smeruje. (§357 písm. a) CSP) V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). (§363 CSP)

